Suchinthana/ta-wikipedia huggingface dataset:
கூலிம்-பண்டார் பாரு மக்களவைத் தொகுதி

கூலிம்-பண்டார் பாரு மக்களவைத் தொகுதி (மலாய்: Kawasan Persekutuan Kulim-Bandar Baharu; ஆங்கிலம்: Kulim-Bandar Baharu Federal Constituency; சீனம்: 居林-万拉峇鲁国会议席) என்பது மலேசியா, கெடா மாநிலத்தில், கூலிம் மாவட்டம் (Kulim District); பண்டார் பாரு மாவட்டம் (Bandar Baharu District); ஆகிய மாவட்டங்களில் அமைந்துள்ள ஒரு மக்களவைத் தொகுதி (P018) ஆகும்.

கூலிம் மற்றும் பண்டார் பாரு என்ற இரண்டு நகரங்களின் பெயரால் இந்த தொகுதிக்கு பெயரிடப்பட்டு இன்றும் பயன்படுத்தப்படுகிறது.

கூலிம்-பண்டார் பாரு தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (Federal Gazette issued on 31 October 2022), பாலிங் தொகுதி 41 தேர்தல் வட்டாரங்களாக (Polling Districts) பிரிக்கப்பட்டு உள்ளது.

பொது

கூலிம் மாவட்டம்
கூலிம் மாவட்டம் (மலாய்:Daerah Kulim; ஆங்கிலம்:Kulim District) கெடா மாநிலத்தில் உள்ள ஒரு மாவட்டம் ஆகும். இந்த மாவட்டம் கெடா மாநிலத்தின் தென்கிழக்குப் பகுதியில் பினாங்கு மாநிலத்தை எல்லையாகக் கொண்டு உள்ளது. பினாங்கின் தலைநகரான ஜார்ஜ் டவுன் நகருக்கு கிழக்கே () தொலைவில் உள்ளது.

நிர்வாகப் பிரிவுகள் 

கூலிம் மாவட்டம் 15 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது. கூலிம் மாவட்டத்தைக் கூலிம் நகராட்சி மன்றம் நிர்வகிக்கிறது.

 பாகன் சேனா (Bagan Sena)
 ஜுஞ்சோங் (Junjung)
 காராங்கான் (Karangan)
 கெலாடி (Keladi)
 கூலிம் நகரம் (Kulim Town)
 லூனாஸ் (Lunas)
 மகாங் (Mahang)
 நாகாலிலிட் (Nagalilit)
 பாடாங் சீனா (Padang China)
 பாடாங் மேகா (Padang Meha)
 செடிம் (Sedim)
 சிடாம் கானான் (Sidam Kanan)
 சுங்கை செலுவாங் (Sungai Seluang)
 சுங்கை உலார் (Sungai Ular)
 தெராப் (Terap)

பண்டார் பாரு மாவட்டம்

பண்டார் பாரு மாவட்டம் (Bandar Baharu District) கெடா மாநிலத்தில் அமைந்து உள்ள ஒரு மாவட்டம் ஆகும்.

இந்த மாவட்டத்திற்கு ஒரு கட்டத்தில் பண்டார் கரஸ்டேசியா (Bandar Crustacea) என மறுபெயரிட முன்மொழியப்பட்டது. அத்துடன் பண்டார் பாரு ஒரு நகரம், ஒரு மாவட்டம் மற்றும் ஒரு மாநிலச் சட்டமன்றத் தொகுதியும் ஆகும். கெடா மாநிலத்தின் தெற்கு முனையில் உள்ளது.)

கெடா மாநிலத்தின் தென்கிழக்குப் பகுதியில், பினாங்கின் தலைநகரான ஜார்ஜ் டவுன் நகருக்கு தென்கிழக்கே 27 கி.மீ. தொலைவில், கெடா - பினாங்கு - பேராக் மாநிலங்களின் எல்லை முக்கோணத்தில் அமைந்துள்ளது.

கூலிம்-பண்டார் பாரு நாடாளுமன்ற உறுப்பினர்கள்

கூலிம்-பண்டார் பாரு தேர்தல் முடிவுகள்

கூலிம்-பண்டார் பாரு வேட்பாளர் விவரங்கள்

கூலிம்-பண்டார் பாரு சட்டமன்ற உறுப்பினர்கள் (2022)

மேற்கோள்கள்

மேலும் காண்க 
 பண்டார் பாரு மாவட்டம்
 கூலிம் மாவட்டம் 
 சைபுதீன் நசுத்தியோன் இசுமாயில்
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

‎

கெடா நாடாளுமன்றத் தொகுதிகள்
பொக்கோ சேனா மக்களவைத் தொகுதி

பொக்கோ சேனா மக்களவைத் தொகுதி (மலாய்: Kawasan Persekutuan Pokok Sena; ஆங்கிலம்: Pokok Sena Federal Constituency; சீனம்: 波各先那国会议席) என்பது மலேசியா, கெடா மாநிலத்தில், பொக்கோ சேனா மாவட்டம் (Pokok Sena District); கோத்தா ஸ்டார் மாவட்டம் (Kota Setar District); ஆகிய மாவட்டங்களில் அமைந்துள்ள ஒரு மக்களவைத் தொகுதி (P008) ஆகும்.

பொக்கோ சேனா தொகுதி 1994-ஆம் ஆண்டில் உருவாக்கப்பட்டது. 1995-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (Federal Gazette issued on 31 October 2022), பொக்கோ சேனா தொகுதி 53 தேர்தல் வட்டாரங்களாக (Polling Districts) பிரிக்கப்பட்டு உள்ளது.

பொது

கோத்தா ஸ்டார் மாவட்டம்
கோத்தா ஸ்டார் மாவட்டம் (Kota Setar District) கெடா மாநிலத்தில் உள்ள ஒரு மாவட்டம். கெடா மாநிலத்தின் தலைநகரமான அலோர் ஸ்டார் இந்த மாவட்டத்தில் தான் அமைந்துள்ளது. கெடா மாநிலத்தின் வடமேற்குப் பகுதியில், பினாங்கின் தலைநகரான ஜார்ஜ் டவுன் நகருக்கு வடமேற்கே 116 கி.மீ. தொலைவில், தாய்லாந்து எல்லைக்கு அருகில் அலோர் ஸ்டார் உள்ளது.

கோத்தா ஸ்டார் மாவட்டத்தின் வடக்கில் குபாங் பாசு மாவட்டம்; கிழக்கில் பொக்கோ சேனா மாவட்டம்; தென்கிழக்கில் பெண்டாங் மாவட்டம்; தெற்கில் யான் மாவட்டம்; மேற்கில் மலாக்கா நீரிணை ஆகியவை எல்லைகளாக உள்ளன.

கோத்தா ஸ்டார் மாவட்டம் 28 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.

 அலோர் மலை (Alor Malai)
 அலோர் மேரா (Alor Merah)
 அனாக் புக்கிட் (Anak Bukit)
 புக்கிட் பினாங் (Bukit Pinang)
 டெர்கா (Derga)
 குனோங் (Gunong)
 ஊத்தான் கம்போங் (Hutan Kampung)
 காங்கோங் (Kangkong)
 கோத்தா ஸ்டார் (Kota Setar) 
 கோலா கெடா (Kuala Kedah)
 குபாங் ரோத்தான் (Kubang Rotan)
 லங்கார் (Langgar)
 லெங்குவாசு (Lengkuas)
 லெப்பை (Lepai)
 லிம்போங் (Limbong)
 மெர்கோங் (Mergong)
 பாடாங் ஆங் (Padang Hang)
 பாடாங் லாலாங் (Padang Lalang)
 பெங்காலான் குண்டோர் (Pengkalan Kundor)
 பும்போங் (Pumpong)
 சாலா கெச்சில் (Sala Kechil)
 சுங்கை பாரு (Sungai Baharu)
 தாஜார் (Tajar)
 தெபெங்காவ் (Tebengau)
 தெலாகா மாஸ் (Telaga Mas)
 தெலோக் செங்கை (Telok Chengai)
 தெலோக் கெச்சாய் (Telok Kechai)
 தித்தி காஜா (Titi Gajah)

பொக்கோ சேனா மக்களவைத் தொகுதி

தேர்தல் முடிவுகள்

பொக்கோ சேனா வேட்பாளர் விவரங்கள்

பொக்கோ சேனா சட்டமன்ற உறுப்பினர்கள்

மேற்கோள்கள்

மேலும் காண்க 
 பொக்கோ சேனா மாவட்டம் 
 கோத்தா ஸ்டார் மாவட்டம்
 அலோர் ஸ்டார் 
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

வெளி இணைப்புகள்

கெடா நாடாளுமன்றத் தொகுதிகள்
அலோர் ஸ்டார் மக்களவைத் தொகுதி

அலோர் ஸ்டார் மக்களவைத் தொகுதி (மலாய்: Kawasan Persekutuan Alor Setar; ஆங்கிலம்: Alor Setar Federal Constituency; சீனம்: 亚罗士打联邦选区) என்பது மலேசியா, கெடா மாநிலத்தில், கோத்தா ஸ்டார் மாவட்டம் (Kota Setar District) மாவட்டத்தில் அமைந்துள்ள ஒரு மக்களவைத் தொகுதி (P009) ஆகும்.

அலோர் ஸ்டார் மக்களவைத் தொகுதி 1955-ஆம் ஆண்டில் உருவாக்கப்பட்டது. அதே 1955-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (Federal Gazette issued on 31 October 2022), அலோர் ஸ்டார் தொகுதி 52 தேர்தல் வட்டாரங்களாக (Polling Districts) பிரிக்கப்பட்டு உள்ளது.

அலோர் ஸ்டார்

கோத்தா ஸ்டார் மாவட்டம்
கோத்தா ஸ்டார் மாவட்டம் (Kota Setar District) கெடா மாநிலத்தில் உள்ள ஒரு மாவட்டம். கெடா மாநிலத்தின் தலைநகரமான அலோர் ஸ்டார் இந்த மாவட்டத்தில் தான் அமைந்துள்ளது. கெடா மாநிலத்தின் வடமேற்குப் பகுதியில், பினாங்கின் தலைநகரான ஜார்ஜ் டவுன் நகருக்கு வடமேற்கே 116 கி.மீ. தொலைவில், தாய்லாந்து எல்லைக்கு அருகில் அலோர் ஸ்டார் உள்ளது.

கோத்தா ஸ்டார் மாவட்டத்தின் வடக்கில் குபாங் பாசு மாவட்டம்; கிழக்கில் பொக்கோ சேனா மாவட்டம்; தென்கிழக்கில் பெண்டாங் மாவட்டம்; தெற்கில் யான் மாவட்டம்; மேற்கில் மலாக்கா நீரிணை ஆகியவை எல்லைகளாக உள்ளன.

அலோர் ஸ்டார் மக்களவைத் தொகுதி

அலோர் ஸ்டார் தேர்தல் முடிவுகள்

அலோர் ஸ்டார் சட்டமன்ற உறுப்பினர்கள்

மேற்கோள்கள்

மேலும் காண்க 

 கோத்தா ஸ்டார் மாவட்டம்
 அலோர் ஸ்டார் 
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

வெளி இணைப்புகள்

கெடா நாடாளுமன்றத் தொகுதிகள்
ரிங்கு சிங்

ரிங்கு சிங் (Rinku Singh) ஓர் இந்தியத் துடுப்பாட்ட அணியின் துடுப்பாட்ட வீரர் ஆவார். இவர் தற்போது இந்தியன் பிரீமியர் லீக்கில் கொல்கத்தா நைட் ரைடர்ஸ் அணிக்காகவும் உள்ளூர்ப் போட்டிகளில் உத்தரபிரதேசத்திற்காகவும் விளையாடுகிறார். இவர் ஒரு இடது கை மட்டையாளர். 9 ஏப்ரல் 2023 இல் இவர் தனது ஆட்டத்தினால் மிகவும் பிரபலமானார். இவர் தனது அணியான கொல்கத்தா நைட் ரைடர்ஸ், போட்டியின் கடைசிப் பந்துப் பரிமாற்றத்தின் கடைசி 5 பந்துகளில் தொடர்ச்சியாக 5 ஆறு ஓட்டங்களை அடித்துக் குஜராத் டைட்டன்ஸை தோற்கடிக்க உதவினார்.

ஆரம்ப கால வாழ்க்கை 
5 உடன்பிறந்தவர்களில் மூன்றாவதான ரிங்கு சிங், எரிவாயு விநியோக நிறுவனத்தில் பணிபுரிந்த கான்சந்திர சிங்கிற்கு மகனாக ஓர் ஏழைக் குடும்பத்தில் பிறந்தார். இவர் உத்தரபிரதேச மாநிலம் அலிகார் நகரில் உள்ள அலிகார் மைதானத்தின் அருகில் தனது தந்தையின் முதலாளிகளால் வழங்கப்பட்ட 2 அறைகள் கொண்ட ஒரு சிறிய வீட்டில் சிறுவயதைக் கழித்தார்.

உள்ளூர்ப் போட்டிகள் 
சிங் உத்தரப் பிரதேசத்தை 16 வயதுக்குட்பட்டோர், 19 வயதுக்குட்பட்டோர் மற்றும் 23 வயதுக்குட்பட்டோருக்கான நிலைகளிலும், மத்திய மண்டலத்தை 19 வயதுக்குட்பட்டோர் அணியிலும் பிரதிநிதித்துவப்படுத்தினார்.  இவர் தனது 16 வயதில் மார்ச் 2014 இல் உத்தரப் பிரதேசத்திற்காக தனது பட்டியல் அ துடுப்பாட்டப் போட்டியில் அறிமுகமானார். அந்த போட்டியில் அதிக ஓட்டங்களான 83 ஓட்டங்களைப் பெற்றார்.  இவர் 2016-17 பருவகாலத்தில் ரஞ்சிக் கோப்பை போட்டியில் 5 நவம்பர் 2016 அன்று உத்தரப் பிரதேசத்திற்காக தனது முதல் தரத் துடுப்பாட்டத்தில் அறிமுகமானார் 

2018-19 ரஞ்சிக் கோப்பை குழு நிலைப் போட்டிகளில் இவர் ஒன்பது போட்டிகளில் 803 ஓட்டங்களுடன் உத்தரபிரதேச அணிக்காக அதிக ஓட்டங்கள் எடுத்தார்.  அந்தப் பருவகாலத்தில் பத்து போட்டிகளில் 953 ஓட்டங்களைப் பெற்றார்.

இந்தியன் பிரீமியர் லீக் 
பிப்ரவரி 2017 இல், இவர் பஞ்சாப் கிங்ஸ் அணியால் வாங்கப்பட்டார்.  சனவரி 2018 இல், 2018 ஐபிஎல் ஏலத்தில் கொல்கத்தா நைட் ரைடர்ஸால் 80 லட்ச ரூபாய்க்கு வாங்கப்பட்டார். 

9 ஏப்ரல் 2023 அன்று, குஜராத் டைட்டன்ஸ் அணிக்கு எதிரான ஐபிஎல் போட்டியில் ரிங்கு சாதனை படைத்தார், இறுதி ஓவரில் 5 ஆறு ஓட்டங்களை அடித்து 29 ஓட்டங்களை வெற்றிகரமாக அடைய உதவினார். இது போட்டியின் வரலாற்றில் கடைசிப்  பந்துப் பரிமாற்றத்தில் பெறப்பட்ட  அதிகபட்ச ஓட்டங்கள் ஆகும்.

மேற்கோள்கள் 

இந்தியத் துடுப்பாட்டக்காரர்கள்
வாழும் நபர்கள்
1997 பிறப்புகள்
சபா பாரம்பரிய கட்சி

பாரம்பரிய கட்சி அல்லது சபா பாரம்பரிய கட்சி (வாரிசான்) (ஆங்கிலம்: Heritage Party (Warisan Malaysia); மலாய்: Parti Warisan (Warisan); சீனம்: 人民復興黨; சாவி: ڤرتي واريثن ) என்பது மலேசியாவின் சபா மாநிலத்தில் இயங்கும் ஓர் அரசியல் கட்சியாகும்.

முன்பு இந்தக் கட்சி, சபா பாரம்பரிய கட்சி (ஆங்கிலம்: Sabah Heritage Party மலாய்: Parti Warisan Sabah) என்று அழைக்கப்பட்டது. சபா மாநிலத்தை அடிப்படையாகக் கொண்டு 2016 அக்டோபர் 17-ஆம் தேதி சாபி அப்டால் (Shafie Apdal) தலைமையில் இந்தக் கட்சி உருவாக்கப்பட்டது.

2021-ஆம் ஆண்டு இறுதி வாக்கில், இந்தக் கட்சியின் செயல்பாடுகள் தேசிய அளவில் விரிவடைந்தன. இதன் விளைவாக இந்தக் கட்சியின் பெயர் பாரம்பரிய கட்சி (Heritage Party) என பெயர் மாற்றம் செய்யப்பட்டது.

வரலாறு

2018-ஆம் ஆண்டு மலேசியப் பொதுத் தேர்தலில் பாக்காத்தான் (Pakatan Harapan) கூட்டணியுடன் இந்தக் கட்சி ஒரு தேர்தல் கூட்டணியை உருவாக்கிக் கொண்டது. பாக்காத்தான் கூட்டணி ஆட்சிக்கு வந்தால், மலேசியக் கூட்டரசு அமைச்சரவைக்குள் பாரம்பரிய கட்சி பிரதிநிதித்துவப் படுத்தப்படும் என்று அதன் தலைவர் சாபி அப்டால் உறுதி அளித்தார்.

சாபி அப்டால்

தீபகற்ப மலேசியாவில் வாரிசான் போட்டியிட விரும்பவில்லை என்றும் சாபி அப்டால் கூறியுள்ளார். ஆனாலும், தேசிய அளவில் உடன்படிக்கை எதுவும் செய்து கொள்ளாமல் பாக்காத்தான் கூட்டணியுடன் இணைந்து பணியாற்ற தம்முடைய பாரம்பரிய கட்சி தயாராக உள்ளது என்றும் சாபி அப்டால் கருத்து தெரிவித்தார்.

பாரம்பரிய கட்சி தொடங்கப்பட்ட தொடக்கக் காலத்தில், தம்முடைய கட்சி பல இனங்களைக் கொண்ட கட்சி என்றும்; தீபகற்ப மலேசியாவில் பாக்காத்தான் கூட்டணியின் அரசியல் பாணியை தம்முடைய பாரம்பரிய கட்சி பின்பற்றப் போவது இல்லை என்றும் வெளிப்படையாகக் கூறினார்.

மலேசிய அரசியல் நெருக்கடி 2020

இருப்பினும் புத்ராஜெயாவில் பாக்காத்தான் கூட்டணி ஆட்சி அமைக்கும் வாய்ப்பு கிடைத்தால், மத்திய அமைச்சரவையில் பாரம்பரிய கட்சிக்கும் அமைச்சர்கள் பதவிகள் கிடைக்கலாம் என்றும்; அதே வேளையில் சபா மாநில அரசாங்கத்தில் பாக்காத்தான் அமைச்சர்களும் மாநிலச் சேவையில் அமர்த்தப் படுவார்கள் என்றும் எதிர்பார்க்கப்பட்டது. 

2018 பொதுத் தேர்தலில் பாக்காத்தான் வெற்றி பெற்ற போது, இந்தப் பாரம்பரிய கட்சி மத்திய அரசாங்கத்தின் ஒரு பகுதியாக மாறியது. ஆனாலும் பாக்காத்தான் கூட்டணி அரசாங்கம் வீழ்ச்சி அடைந்ததும் ஏப்ரல் 2021-இல் பாக்காத்தான் கூட்டணியில் இருந்து வெளியேறியது.

சபா மாநிலத் தேர்தல் 2020 

2020-ஆம் ஆண்டு சபா மாநிலத் தேர்தலின் போது, மத்திய அரசாங்கத்தை ஆட்சி செய்த பெரிக்காத்தான் நேசனல், பாரிசான் நேசனல் மற்றும் ஐக்கிய சபா கட்சி ஆகியவற்றுடன் கூட்டணி வைத்திருந்த சபா மக்கள் கூட்டணியால் பாரம்பரிய கட்சி தோற்கடிக்கப்பட்டது. 

அதற்கு முன்னர் பாரம்பரிய கட்சி, சபா மாநிலத்தை ஆட்சி செய்யும் கட்சியாக இருந்தது. 2020 சபா மாநிலத் தேர்தலில், சபா மாநில அதிகாரத்தைத் தக்கவைத்துக் கொள்ள பாரம்பரிய கட்சி ஒரு தனிப் பெரும்பான்மையைப் பெறத் தவறிவிட்டது. 

இருப்பினும் 2022-ஆம் ஆண்டு பொதுத் தேர்தலில் பாக்காத்தான் கூட்டணி அறுதிப் பெரும்பான்மையில் வெற்றி பெற்றது. பாரிசான் நேசனல் கூட்டணியுடன் நடுவண் ஒற்றுமை அரசாங்கம் அமைக்கப்பட்டது. அதன் விளைவாக இந்தப் பாரம்பரியக் கட்சிக்கும் நடுவண் அரசாங்கப் பதவிகள் வழங்கப் பட்டன.

மேலும் காண்க

 ஐக்கிய சபா கட்சி
 ஐக்கிய பாசோக்மோமோகான் கடாசான் மூருட் அமைப்பு
 சபா முற்போக்கு கட்சி

மேற்கோள்கள் 

மலேசிய அரசியல் கட்சிகள்
கோலா கெடா மக்களவைத் தொகுதி

கோலா கெடா மக்களவைத் தொகுதி (மலாய்: Kawasan Persekutuan Kuala Kedah; ஆங்கிலம்: Kuala Kedah Federal Constituency; சீனம்: 瓜拉吉打联邦选区) என்பது மலேசியா, கெடா மாநிலத்தில், கோத்தா ஸ்டார் மாவட்டம் (Kota Setar District) மாவட்டத்தில் அமைந்துள்ள ஒரு மக்களவைத் தொகுதி (P010) ஆகும்.

கோலா கெடா மக்களவைத் தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (Federal Gazette issued on 31 October 2022), கோலா கெடா தொகுதி 52 தேர்தல் வட்டாரங்களாக (Polling Districts) பிரிக்கப்பட்டு உள்ளது.

பொது

கோத்தா ஸ்டார் மாவட்டம்
கோத்தா ஸ்டார் மாவட்டம் (Kota Setar District) கெடா மாநிலத்தில் உள்ள ஒரு மாவட்டம். கெடா மாநிலத்தின் தலைநகரமான அலோர் ஸ்டார் இந்த மாவட்டத்தில் தான் அமைந்துள்ளது. கெடா மாநிலத்தின் வடமேற்குப் பகுதியில், பினாங்கின் தலைநகரான ஜார்ஜ் டவுன் நகருக்கு வடமேற்கே 116 கி.மீ. தொலைவில், தாய்லாந்து எல்லைக்கு அருகில் அலோர் ஸ்டார் உள்ளது.

கோத்தா ஸ்டார் மாவட்டத்தின் வடக்கில் குபாங் பாசு மாவட்டம்; கிழக்கில் பொக்கோ சேனா மாவட்டம்; தென்கிழக்கில் பெண்டாங் மாவட்டம்; தெற்கில் யான் மாவட்டம்; மேற்கில் மலாக்கா நீரிணை ஆகியவை எல்லைகளாக உள்ளன.

முக்கிம்கள்

கோத்தா ஸ்டார் மாவட்டம் 28 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.

 அலோர் மலை (Alor Malai)
 அலோர் மேரா (Alor Merah)
 அனாக் புக்கிட் (Anak Bukit)
 புக்கிட் பினாங் (Bukit Pinang)
 டெர்கா (Derga)
 குனோங் (Gunong)
 ஊத்தான் கம்போங் (Hutan Kampung)
 காங்கோங் (Kangkong)
 கோத்தா ஸ்டார் (Kota Setar) 
 கோலா கெடா (Kuala Kedah)
 குபாங் ரோத்தான் (Kubang Rotan)
 லங்கார் (Langgar)
 லெங்குவாசு (Lengkuas)
 லெப்பை (Lepai)
 லிம்போங் (Limbong)
 மெர்கோங் (Mergong)
 பாடாங் ஆங் (Padang Hang)
 பாடாங் லாலாங் (Padang Lalang)
 பெங்காலான் குண்டோர் (Pengkalan Kundor)
 பும்போங் (Pumpong)
 சாலா கெச்சில் (Sala Kechil)
 சுங்கை பாரு (Sungai Baharu)
 தாஜார் (Tajar)
 தெபெங்காவ் (Tebengau)
 தெலாகா மாஸ் (Telaga Mas)
 தெலோக் செங்கை (Telok Chengai)
 தெலோக் கெச்சாய் (Telok Kechai)
 தித்தி காஜா (Titi Gajah)

கோலா கெடா மக்களவைத் தொகுதி

தேர்தல் முடிவுகள்

பொதுத் தேர்தல் 2022 வேட்பாளர் விவரங்கள்

தற்போதைய சட்டமன்ற உறுப்பினர்கள் (2022)

மேற்கோள்கள்

மேலும் காண்க 

 கோத்தா ஸ்டார் மாவட்டம்
 அலோர் ஸ்டார் 
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

கெடா நாடாளுமன்றத் தொகுதிகள்
குன்மகுடோரி

குன்மகுடோரி, தும்பக்கோடாரி, கும்பகோடாரி  (Persicaria hydropiper, syn. Polygonum hydropiper), also known as water pepper, marshpepper knotweed, arse smart or tade) என்ற பெயர்களால் அழைக்கபடுவது பாலிகோனேசியே குடும்பத்தைச் சேர்ந்த ஒரு தாவரமாகும். இது ஆத்திரேலியா, நியூசிலாந்து,  ஆசியா, ஐரோப்பா, வட அமெரிக்கா என பரவலாக காணப்படுகிறது. இந்த தாவரம் ஈரமான இடங்களிலும் ஆழமற்ற நீர்ப் பகுதிகளிலும் வளரும். இதில் பயிரிடப்பட்ட வகைகள் கிழக்காசியாவில் அவற்றின் கடுமையான காரச் சுவைக்காக உண்ணப்படுகின்றன.

விளக்கம் 

குன்மகுடோரியானது  உயரம் வரை வளரக்கூடிய நேரான தண்டு கொண்ட ஆண்டுத் தாவரமாகும். இலைகள் கிட்டத்தட்ட காம்புகளற்று இருக்கும். இலைப்பரப்பு குறுகலான  வடிவில் சற்று நீண்டு உச்சியில் குறுகியதாக உள்ளன. வெள்ளைப் பூக்கள் கொண்டவை.

காட்சியகம்

மேற்கோள்கள் 

அவுத்திரேலியத் தாவரங்கள்
ஐரோப்பியத் தாவரங்கள்
ஆசியத் தாவரங்கள்
வட அமெரிக்கத் தாவரங்கள்
கீரைகள்
பொக்கோ சேனா மாவட்டம்

பொக்கோ சேனா மாவட்டம் என்பது (மலாய்: Daerah Pokok Sena; ஆங்கிலம்: Pokok Sena District; சீனம்: 波各先那县) மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும். அலோர் ஸ்டார் நகருக்கு கிழக்கே ஏறக்குறைய 20 கி.மீ. தொலைவில் உள்ளது.

இந்த மாவட்டம் கெடாவின் 12-ஆவது மாவட்டமாகும். இது முன்பு கோத்தா ஸ்டார் மாவட்டத்தின் (Kota Setar District) துணை மாவட்டமாக இருந்தது; 2009-இல் கெடா சுல்தான் அப்துல் ஆலிம் (Sultan Abdul Halim Mu'adzam Shah ibni Almarhum Sultan Badlishah) அவர்களால் புதிய மாவட்டமாக அறிவிக்கப்பட்டது.

பொது

பொக்கோ சேனா மாவட்டம் ஒரு வேளாண் மாவட்டம் ஆகும். 2,816 எக்டர் பரப்பளவில் நெல்; 9,883 எக்டர் பரப்பளவில் ரப்பர்; 416 எக்டர் பரப்பளவில் பழத்தோட்டங்கள்; 2.5 எக்டர் பரப்பளவில் கொக்கோ பயிரிடப் படுகிறது.

பல்வேறு வகையான இலகுரக நிறுவனங்களும் (Light Enterprises) உள்ளன. மேலும் சிறு தொழில்களுக்கு (Small Industries) சுமார் 12 வளாகங்களும் உள்ளன.

முக்கிம் மற்றும் நகரங்கள் 
போகோக் சேனா மாவட்டம் ஆறு துணை மாவட்டங்களாக பிரிக்கப்பட்டுள்ளது.

நகரங்கள்

 பொக்கோ சேனா (Bandar Pokok Sena)
 பெக்கான் கெபுன் 500 (Pekan Kebun 500)

மேற்கோள்கள்

மேலும் காண்க 

 மலேசிய மாவட்டங்கள்
 மலேசியாவின் உள்ளாட்சி மன்றங்கள்
 மலேசிய உள்ளாட்சி மன்றங்களின் பட்டியல்

வெளி இணைப்புகள்
 PEJABAT DAERAH DAN TANAH POKOK SENA

மலேசியாவின் மாவட்டங்கள்‎
கெடா மாநில மாவட்டங்கள்‎
கெடா நகரங்கள்‎
மலேசியாவின் உள்ளாட்சி மன்றங்கள்
புக்கிட் செலம்பாவ்

புக்கிட் செலம்பாவ் (மலாய்: Bukit Selambau; ஆங்கிலம்: Bukit Selambau; சீனம்: 武吉雪兰堡) என்பது மலேசியா, கெடா மாநிலத்தின், கோலா மூடா மாவட்டத்தில் (Kuala Muda District) உள்ள ஒரு சிறு நகரம்; சுங்கை பட்டாணி (Sungai Petani) நகரத்தில் இருந்து 20 கி.மீ. தொலைவில் உள்ளது. 

இந்தக் கிராமப்புற நகரம் மெர்போக் நாடாளுமன்றத் தொகுதிக்குள் (Merbok Federal Constituency) அமைந்துள்ளது. புக்கிட் செலாம்பாவின் பொருளாதார செயல்பாடுகள் பெரும்பாலும் பயிர்த் தோட்டங்கள் மற்றும் வேளாண்மைத் துறையை அடிப்படையாகக் கொண்டவை.

பொது

கோலா மூடா மாவட்டம்
கோலா மூடா மாவட்டம் கெடா மாநிலத்தின் அதிக மக்கள் தொகை கொண்ட இரண்டாவது மாவட்டம் ஆகும். மலேசியாவில் புரதான நாகரிகங்கள் தோன்றிய இடமாகவும் இந்த இடம் கருதப் படுகிறது. 

மலேசியாவில் புகழ்பெற்ற ஜெராய் மலை இந்த மாவட்டத்தின் எல்லையில் உள்ளது. மூடா ஆறு இந்த மாவட்டத்தையும் பினாங்கு மாநிலத்தையும் பிரிக்கிறது.

கோலா மூடா மாவட்ட நகரங்கள்

பினாங்கு பாலம் இந்த மாவட்டத்தின் தீக்காம் பத்துவையும் பினாங்கு மாநிலத்தின் பும்போங் லீமா எனும் இடத்தையும் இணைக்கின்றது. 

இந்த மாவட்டம் கெடா, பினாங்கு மாநிலங்களின் எல்லைக்கு அருகாமையில் உள்ளது. தீக்காம் பத்து, பாடாங் தெம்புசு, சுங்கை லாலாங், பீடோங், சீடாம், குரூண், செமெலிங், மெர்போக், கோத்தா கோலா மூடா, தஞ்சோங் டாவாய் ஆகியவை கோலா மூடா மாவட்டத்தில் உள்ள இதர நகரங்கள் ஆகும்.

புக்கிட் செலம்பாவ் சட்டமன்ற உறுப்பினர் வி. ஆறுமுகம்
 
டத்தோ வி. ஆறுமுகம் (Arumugam Vengatarakoo) 2008 தொடங்கி 2009 வரை புக்கிட் செலம்பாவ் சட்டமன்றத் தொகுதிக்கான கெடா மாநில சட்டமன்ற உறுப்பினராக பதவி வகித்தவர். 

2008-ஆம் ஆண்டு மலேசியப் பொதுத் தேர்தலில் சுயேச்சையாக தேர்ந்தெடுக்கப்பட்டார். பின்னர் இவர் கெடா மாநிலத்தின் புதிய பாக்காத்தான் ராக்யாட் (Pakatan Rakyat) கூட்டணி அரசாங்கத்தில் மக்கள் நீதிக் கட்சியில் (People's Justice Party) இணைந்தார்.

கெடா மாநில ஆட்சிக் குழு

கெடா மாநிலத்தில் இந்தியச் சமூகத்தை மாநில அரசாங்கத்தில் பிரதிநிதிக்க இவர் மாநில ஆட்சிக் குழுவில் நியமிக்கப்பட்டார். இருப்பினும், பிப்ரவரி 2009-இல், இவர் நிர்வாகக் குழு மற்றும் மாநில சட்டமன்றத்தில் இருந்து தம் பதவிகளைத் துறப்பு செய்தார். இதன் விளைவாக அங்கு ஓர் இடைத் தேர்தல் நடைபெற்றது.

அரசியலுக்கு வருவதற்கு முன், வி. ஆறுமுகம் அரச மலேசிய விமானப் படையில் சேவை செய்தவர் ஆகும்.

தேர்தல் முடிவுகள் 2008

மேற்கோள் 

கெடா
மலேசிய நகரங்கள்
கெடா நகரங்கள்‎
கோலா மூடா மாவட்டம்
குவார் செம்படாக்

குவார் செம்படாக் (மலாய்: Guar Chempedak; ஆங்கிலம்: Guar Chempedak; சீனம்: 瓜尔豆) மலேசியா, கெடா மாநிலத்தில், யான் மாவட்டத்தில் (Yan District), ஜெராய் மக்களவை தொகுதியில் (Jerai Federal Constituency) அமைந்துள்ள ஒரு சிறு நகரம்.

அலோர் ஸ்டார் மாநகருக்கும் சுங்கை பட்டாணி பெருநகருக்கும் இடையில்; குரூண் நகருக்கு வடக்கில் அமைந்துள்ள ஒரு கிராமப்புற நகரமாக அறியப்படுகிறது.

பொது

கெடாவின் பிரபலமான இயற்கை நீர்வீழ்ச்சிகள் இந்த நகருக்கு அருகில் உள்ளன.

 செரி பெரிகி நீர்வீழ்ச்சி (Seri Perigi)
 தாங்கா கெனாரி நீர்வீழ்ச்சி (Tangga Kenari)
 தித்தி அயூன் நீர்வீழ்ச்சி (Titi Hayun)
 பத்து அம்பார் நீர்வீழ்ச்சி (Batu Hampar)
 புத்திரி மண்டி நீர்வீழ்ச்சி (Puteri Mandi)

யான் மாவட்டம்

யான் மாவட்டத்தின் வடக்கே கோத்தா ஸ்டார் மாவட்டம், வடகிழக்கில் பெண்டாங் மாவட்டம் மற்றும் தெற்கே கோலா மூடா மாவட்டம் ஆகிய மாவட்டங்கள் எல்லைகளாக உள்ளன.

யான் மாவட்டம் மலாக்கா நீரிணையின் கடற்கரைப் பகுதியில் உள்ளது. இது கெடா மாநிலத்தின் மிகச் சிறிய மாவட்டம் ஆகும். "யான் பெசார்" என்பது யான் மாவட்டத்தின் நிர்வாக நகரமாகும். யான் பெசார் நகரத்தில் காவல் நிலையங்கள், கீழ்நிலை நீதிமன்றம், மாவட்ட அலுவலகம் மற்றும் நில அலுவலகம் போன்ற நிர்வாக வசதிகள் உள்ளன.

நிர்வாகப் பிரிவுகள்

கெடாவில் மிக உயரமான சிகரம் கொண்ட ஜெராய் மலை இந்த மாவட்டத்தில்தான் உள்ளது. 1242 மீட்டர்கள் (3,235 அடி) உயரம் கொண்டது. ஜெராய் மலையின் உச்சிக்கு தித்தி அயூன் நீர்வீழ்ச்சியின் வழியாகப் படிக்கட்டுகளின் மூலம் ஏறிச் செல்லலாம்.

யான் மாவட்டம் 5 முக்கிம்களாகப் பிரிக்கப்பட்டு உள்ளது.

 துலாங் (Dulang)
 சாலா பெசார் (Sala Besar)
 சிங்கீர் (Singkir)
 சுங்கை டவுன் (Sungai Daun)
 யான் (Yan)

மேற்கோள்கள்

மேலும் காண்க
 யான் மாவட்டம்

வெளி இணைப்புகள்

மலேசிய நகரங்கள்
கெடா
கெடா நகரங்கள்‎
பிண்ணாக்கு கீரை

பிண்ணக்கு கீரை அல்லது புண்ணாக்கு கீரை (Corchorus olitorius, also known as "Jew's mallow" "tossa jute", "bush okra", "krinkrin", "etinyung", " mulukhiyah ", ademe, "West African sorrel" போன்ற பல உள்ளூர் பெயர்களில், மிக முக்கியமான பண்புகளை அடிக்கடி அழைக்கிறது  ) என்பது மால்வேசியே குடும்பத்தில் உள்ள புதர் இனமாகும். சி. காப்சுலாரிசுடன் சேர்ந்து இது சணல் நார்ப் பொருளுக்கான முதன்மை ஆதாரமாக உள்ளது.   இதன் இலைகளும் பிஞ்சுக் காய்கள் காய்கறிகளாகவும், உலர்ந்த இலைகள் தேநீர், சூப் போன்வற்றிற்கும் பயன்படுத்தப்படுகின்றன.  இதன் விதைகள் உண்ணத்தக்கவை.

பெயர் காரணம் 
பிரண்டை வடிவில் உள்ள இதன் காய்களின் முனையில் பாம்பு நாக்குபோல பிளவாக இருப்பதால் பிள்+நாக்கு= பிண்ணாக்கு என்ற பெயரை இத்தாவரம் பெற்றது.

தோற்றமும் வரலாறும் 
பிண்ணாக்கு கீரை ஆப்பிரிக்காவில் தோன்றியதா, ஆசியாவில் தோன்றியதா என்பது தெளிவாக இல்லை. சில ஆய்வாளர்கள் இது இந்தோ-பர்மிய பகுதியிலிருந்து அல்லது இந்தியாவிலிருந்து வந்ததாக கருதுகின்றனர். மற்றவர்கள் ஆப்பிரிக்காவில் அதிக மரபணு மாறுபாடு இருப்பதாகவும், கார்கோரஸ் பேரினத்தில் அதிக எண்ணிக்கையிலான காட்டு இனங்கள் இருப்பதாகவும் சுட்டிக்காட்டுகின்றனர். இது எங்கிருந்து தோன்றியதாக இருந்தாலும், இது இரு கண்டங்களிலும் மிக நீண்ட காலமாக பயிரிடப்பட்டு வருகிறது. மேலும் வெப்பமண்டல ஆப்பிரிக்காவில் உள்ள ஒவ்வொரு நாட்டிலும் காட்டுச் செடியாகவோ அல்லது பயிராகவோ உள்ளது. 

பாரம்பரியக் பழங்காலத்தில், பண்டைய எகிப்தில் சணல் தாவரங்கள் உணவாக பயன்படுத்தப்பட்டதாக பிளினி பதிவு செய்துள்ளார்.  இது அண்மைக் கிழக்கில் யூதர்களால் பயிரிடப்பட்டிருக்கலாம்.

தாவரவியல் 
பிண்ணாக்கு கீரை செங்குத்தாக வளரும் ஒரு தாவரமாகும். இது மிகவும் கிளைத்து சுமார் 1.5 மீ உயரம் வளரும். இருப்பினும், நார் உற்பத்திக்காக வளர்க்கப்பட்டால், இது 4 மீ உயரம் வரை எட்டும். இதன் ஆணிவேர் உறுதியாக தண்டைத் தாங்குகிறது. இதன் தண்டு மங்கலான சிவப்பு-பழுப்பு கலந்த பச்சை நிறத்தில் இருக்கும். இதன்  இலைகள் 6 முதல் 10 செ.மீ நீளமும் 2 முதல் 4 செ.மீ அகலமும், இலை விளிம்புகள் இரம்பப்பல் வடிவிலானதாக இருக்கும். இந்த தாவரத்தின் பூக்கள் இலைக் காம்புக்கு அருகில் ஒன்று அல்லது இரண்டு நுனிவளராப்பூந்துணர்களைக் கொண்டதாக இருக்கும். இதன் மலர்கள் சிறிய காம்பில் இருக்கும். இவை 5 புள்ளிவட்டங்கள், 5 இதழ்கள், 10  மஞ்சள் கருவகக்கூறுகளைக் கொண்டிருக்கும். இதன் காய் பிரண்டை வடிவில், ஐந்து குறுக்குவெட்டு பிரிவுகளோடு, 2 முதல் 8 செமீ நீளம் வரையும் இருக்கும். காய்களின் நிறம் சாம்பல்-நீலம் முதல் பச்சை அல்லது பழுப்பு-கருப்பு வரை மாறுபடும். காயில் உள்ள ஒவ்வொரு விதை அறையிலும் 25 முதல் 40 விதைகள் இருக்கும். ஒரு காயில் 125 முதல் 200 விதைகள் வரை இருக்கும்.

காட்சியகம்

மேற்கோள்கள் 

கீரைகள்
பாகாநாகா சந்தை தொடருந்து நிலையம்

பாகாநாகா சந்தை தொடருந்து நிலையம் (Bahanaga Bazar railway station) என்பது ஒடிசா மாநிலத்தில் காரக்பூர்-பூரி பாதையில் உள்ள ஒரு ரயில் நிலையம் ஆகும். இது தென்கிழக்கு இரயில்வே மண்டலத்தின் காரக்பூர் இரயில்வே கோட்டத்தின் கீழ் ஹவுரா-சென்னை முதன்மை வழித்தடத்தின் ஒரு பகுதியாகும். இது இந்தியாவின் ஒடிசா மாநிலத்தில் உள்ள பாலேசுவர் மாவட்டத்தில் உள்ள அசிமிலா, பாகாநாகாவில் அமைந்துள்ளது.

வரலாறு 
1893 மற்றும் 1896க்கு இடையில் கிழக்கு கடற்கரை மாநில இரயில்வே ஹவுரா-சென்னை முதன்மை வழித்தடத்தினை அமைத்தது. காரக்பூர்-புரி கிளை இறுதியாக 1901-ல் பொதுமக்களுக்காகத் திறக்கப்பட்டது. இந்த வழித்தடம் கட்டங்களாக மின் மயமாக்கப்பட்டது. 2005-ல், ஹவுரா-சென்னை பாதை முற்றிலும் மின் மயமாக்கப்பட்டது.

விபத்து 
சூன் 2, 2023-ல், இந்த தொடருந்து நிலையம் அருகே தொடருந்துகள் தடம் புரண்டு நடைபெற்ற விபத்தில் நூற்றுக்கணக்கான பயணிகள் கொல்லப்பட்டனர். தெற்கு நோக்கிச் செல்லும் கோரமண்டல விரைவுத் தொடருந்து பக்கவாட்டில் தவறாக நிறுத்தப்பட, அங்கு நிறுத்தப்பட்டிருந்த சரக்கு ரயிலில் மோதியது. மேலும் தடம் புரண்ட பெட்டிகள் மீது வடக்கு நோக்கிச் செல்லும் ஹவுரா-எஸ்எம்விடி பெங்களூரு அதிவிரைவு தொடருந்து மோதியது.

மேற்கோள்கள் 

Coordinates on Wikidata
ஒடிசாவிலுள்ள தொடருந்து நிலையங்கள்
பாலேஸ்வர் மாவட்டம்
கோலா நெராங்

கோலா நெராங் (மலாய்: Bandar Kuala Nerang; ஆங்கிலம்: Kuala Nerang; சீனம்: 瓜拉尼让) மலேசியா, கெடா, பாடாங் தெராப் மாவட்டம் (Padang Terap District), பாடாங் தெராப் மக்களவை தொகுதியில் (Padang Terap Federal Constituency) அமைந்துள்ள ஒரு கிராமப்புற நகரம்.

இந்த நகரம் பாடாங் தெராப் மாவட்டத்தின் (Padang Terap District) தலைநகரமாகவும்; நிர்வாக மையமாகவும் விளங்குகிறது.

பொது

கோலா நெராங் நகரத்தின் வரலாற்றை இரண்டு கதைகளின் அடிப்படையில் விளக்கலாம்; கோலா மற்றும் நெராங் எனும் சொற்களைக் கொண்ட வரலாற்றுக் கதைகள். 

மலாய் மொழியில் கோலா (Kuala) என்றால் ஆற்றுச்சந்தி. நெராங் (Nerang) என்றால் மரங்கள் மற்றும் காடுகளால் சூழப்பட்ட குடியிருப்புப் பகுதி அல்லது ஒளிமயமான பகுதி என்று பொருள்.

புக்கிட் பெராங்கின் வனப் பகுதி

கோலா நெராங் நகரத்திற்கு அருகில் பெடு ஆறு (Sungai Pedu) மற்றும் பாடாங் தெராப் ஆறு (Sungai Padang Terap) ஆகிய இரண்டு ஆறுகள் சந்திக்கின்றன. அதனால் இந்த நகரம், கோலா நெராங் எனும் பெயரைப் பெற்று இருக்கலாம் என்றும் அறியப் படுகிறது.

இந்த நகரத்திற்கு அருகில் புஞ்சாக் ஜானிங் பொழுதுபோக்கு வனம் (Puncak Janing Recreational Forest) உள்ளது. இந்த இடம் நீர்வீழ்ச்சியுடன் கூடிய பொழுதுபோக்கு காட்டு வளாகம் ஆகும். இந்தப் பொழுதுபோக்கு காட்டு வளாகம்; புக்கிட் பெராங்கின் வனப் பகுதிக்குள் (Bukit Perangin Forest Reserve) உள்ளது.

வரலாறு

துங்கு அப்துல் ரகுமான்

1932-ஆம் ஆண்டில், மலேசியாவின் முதல் பிரதமர் துங்கு அப்துல் ரகுமான் (Tunku Abdul Rahman Putra Al-Haj) அவர்கள் பாடாங் தெராப் மாவட்ட அதிகாரியாக (District Officer of Padang Terap) பணியாற்றியவர். 

கோலா நெராங் நகரத்தின் தாக்கத்தினால் தன்னுடைய மகனுடைய பெயரில் நெராங் எனும் சொல்லை இணைத்துக் கொண்டார். அந்த வகையில் தம்முடைய மகனுக்கு துங்கு அகமது நெராங் (Tunku Ahmad Nerang) என்றும் பெயர் வைத்தார்.

பாடாங் தெராப் மாவட்ட அதிகாரி

கோலா நெராங் மலேரியா நோயைப் பரப்பும் கொசுக்கள் நிரம்பியிய பகுதி. அதனால் பாடாங் தெராப் மாவட்ட அதிகாரி பதவியைப் பலரும் விரும்பவில்லை. துங்கு அவர்கள் மாவட்டத்தின் அதிகாரியாகப் பதவி ஏற்றதும், கோலா நெராங் நகரத்தின் எல்லையில் உள்ள சதுப்பு நிலங்களைச் சுத்தப்படுத்தும் வேலையில் கவனம் செலுத்தினார்.

சதுப்பு நிலங்களில் தேங்கி இருந்த சதுப்புநில நீரை வெளியேற்றும் முயற்சிகளில் ஈடுபட்டு வெற்ரியௌம் கண்டார். அதன் விளைவாக கோலா நெராங் பகுதியில் மலேரியா நோயின் தாக்கங்கள் வெகுவாகக் குறைக்கப்பட்டன.

மேற்கோள்

மேலும் காண்க
 துங்கு அப்துல் ரகுமான்
 மலேசியப் பிரதமர்
 பாடாங் தெராப் மாவட்டம்
 பாடாங் தெராப் மக்களவை தொகுதி

வெளி இணைப்புகள் 

 Tunku Abdul Rahman Putra 
 Miller, Harry. Prince and premier: a biography of Tunku Abdul Rahman Putra Al-Haj, first prime minister of the Federation of Malaya (GG Harrap, 1959).
 "Tunku Abdul Rahman, 87, dead, First Prime Minister of Malaysia", New York Times, Obituaries, 12 July 1990.

மலேசிய நகரங்கள் 
கெடா
கெடா நகரங்கள்
பெண்டாங் மக்களவைத் தொகுதி

பெண்டாங் மக்களவைத் தொகுதி (மலாய்: Kawasan Persekutuan Pendang; ஆங்கிலம்: Pendang Federal Constituency; சீனம்: 彭当联邦选区) என்பது மலேசியா, கெடா மாநிலத்தில், பெண்டாங் மாவட்டத்தில் (Pendang District); அமைந்துள்ள ஒரு மக்களவைத் தொகுதி (P011) ஆகும்.

பெண்டாங் தொகுதி 1984-ஆம் ஆண்டில் உருவாக்கப்பட்டது. 1986-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (Federal Gazette issued on 31 October 2022), பெண்டாங் தொகுதி 44 தேர்தல் வட்டாரங்களாக (Polling Districts) பிரிக்கப்பட்டு உள்ளது.

பொது

பெண்டாங் மாவட்டம்

பெண்டாங் மாவட்டம் (Pendang District) கெடா மாநிலத்தில் உள்ள ஒரு மாவட்டம். கெடா மாநிலத்தின் தலைநகரமான அலோர் ஸ்டார்; இந்த மாவட்டத்திற்கு மிக அருகில் உள்ளது.

கெடா மாநிலத்தின் வடமேற்குப் பகுதியில், பினாங்கின் தலைநகரான ஜார்ஜ் டவுன் நகருக்கு வடமேற்கே 103 கி.மீ. தொலைவில், கெடா மாநிலத் தலைநகரமான அலோர் ஸ்டார் (Alor Setar) நகரில் இருந்து சுமார் 20 கி.மீ. தொலைவில்; தாய்லாந்து எல்லைக்கு அருகில் உள்ளது.

வரலாறு

வரலாற்று ரீதியாக, தாய்லாந்திற்கு விளைப் பொருட்களை கொண்டு செல்ல பயன்படுத்தப்படும் யானைகளை இனப்பெருக்கம் (Elephants Breeding Grounds) செய்வதற்கான மிகப்பெரிய இடமாக பெண்டாங் இருந்தது.

பெண்டாங் முன்பு அலோர் ஸ்டாரின் ஒரு பகுதியாக இருந்தது. பிப்ரவரி 1975-இல் சொந்த மாவட்டமாக மாறியது.

நிர்வாகப் பிரிவுகள்

பெண்டாங் மாவட்டம் 8 முக்கிம்களாகப் பிரிக்கப்பட்டுள்ளது. அவையாவன:
 ஆயர் பூத்தே (Air Puteh) 
 புக்கிட் ராயா (Bukit Raya)
 குவார் கெப்பாயாங் (Guar Kepayang)
 பாடாங் கெர்பாவ் (Padang Kerbau)
 பாடாங் பெலியாங் (Padang Peliang)
 பாடாங் பூசிங் (Padang Pusing)
 ரம்பாய் (Rambai)
 தோபியார் (Tobiar)

பெண்டாங் நாடாளுமன்றத் தொகுதி

தேர்தல் முடிவுகள்

பொதுத் தேர்தல் 2022 வேட்பாளர் விவரங்கள்

சட்டமன்ற உறுப்பினர்கள் (2022)

மேற்கோள்கள்

மேலும் காண்க 
 பெண்டாங் மாவட்டம்
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

கெடா நாடாளுமன்றத் தொகுதிகள்
ஜெராய் மக்களவைத் தொகுதி

ஜெராய் மக்களவைத் தொகுதி (மலாய்: Kawasan Persekutuan Jerai; ஆங்கிலம்: Jerai Federal Constituency; சீனம்: 日赖联邦选区) என்பது மலேசியா, கெடா மாநிலத்தில், யான் மாவட்டம் (Yan District); கோலா மூடா மாவட்டம் (Kuala Muda District) ஆகிய மாவட்டங்களில் அமைந்துள்ள ஒரு மக்களவைத் தொகுதி (P011) ஆகும்.

ஜெராய் தொகுதி 1958-ஆம் ஆண்டில் உருவாக்கப்பட்டது. முதல் தேர்தல் 1958-ஆம் ஆண்டில் நடைபெற்றது. 1995-ஆம் ஆண்டில் இந்தத் தொகுதி நீக்கப்பட்டது. 2003-ஆம் ஆண்டில் மறுசீரமைப்பு செய்யப்பட்டு மீண்டும் அதே பெயரில் புதிய ஒரு தொகுதியாக உருவாக்கப்பட்டது.

2003-ஆம் ஆண்டில் இருந்து ஜெராய் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது. 1969 - 1971-ஆம் ஆண்டுகளில் மலேசிய நாடாளுமன்றம் கலைக்கப்பட்டதால் நாடாளுமன்றக் கூட்டத் தொடர்கள் நடைபெறவில்லை.

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), ஜெராய் தொகுதி 53 தேர்தல் வட்டாரங்களாக (Polling Districts) பிரிக்கப்பட்டது.

பொது

யான் மாவட்டம்

யான் மாவட்டத்தின் (Yan District) வடக்கே கோத்தா ஸ்டார் மாவட்டம் Kota Setar District, வடகிழக்கில் பெண்டாங் மாவட்டம் Pendang District மற்றும் தெற்கே கோலா மூடா மாவட்டம் Kuala Muda District ஆகிய மாவட்டங்கள் எல்லைகளாக உள்ளன.

யான் மாவட்டம் மலாக்கா நீரிணையின் கடற்கரைப் பகுதியில் உள்ளது. இது கெடாவின் மிகச் சிறிய மாவட்டம் ஆகும். "யான் பெசார்" என்பது யான் மாவட்டத்தின் நிர்வாக நகரமாகும்.

கோலா மூடா மாவட்டம்

இந்த மாவட்டம் கெடா, பினாங்கு மாநிலங்களின் எல்லைக்கு அருகாமையில் உள்ளது. தீக்காம் பத்து, பாடாங் தெம்புசு, சுங்கை லாலாங், பீடோங், புக்கிட் செலம்பாவ், சீடாம், குரூண், செமெலிங், மெர்போக், கோத்தா கோலா மூடா, தஞ்சோங் டாவாய் ஆகியவை கோலா மூடா மாவட்டத்தில் உள்ள முக்கிய நகரங்கள் ஆகும்.

கோலா மூடா மாவட்டம், கெடா மாநிலத்தில் அதிக மக்கள் தொகை கொண்ட இரண்டாவது மாவட்டம் ஆகும். மலேசியாவில் புரதான நாகரிகங்கள் தோன்றிய இடமாகவும் இந்த இடம் கருதப் படுகிறது.

2004-ஆம் ஆண்டு நிகழ்ந்த சுனாமி பேரலைகளின் தாக்குதல்களினால் கோலா மூடா மாவட்டத்தின் கடற்கரைப் பகுதிகள் பெரிதும் பாதிக்கப் பட்டன.

ஜெராய் நாடாளுமன்றத் தொகுதி

தேர்தல் முடிவுகள்
Source: Results of contested election and statements of the poll after the official addition of votes Parliamentary Constituencies for the State of Kedah

பொதுத் தேர்தல் 2022 வேட்பாளர் விவரங்கள்

சட்டமன்ற உறுப்பினர்கள் (2022)

மேற்கோள்கள்

மேலும் காண்க 
 யான் மாவட்டம் 
 கோலா மூடா மாவட்டம் 
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

கெடா நாடாளுமன்றத் தொகுதிகள்
சிக் மக்களவைத் தொகுதி

சிக் மக்களவைத் தொகுதி (மலாய்: Kawasan Persekutuan Sik; ஆங்கிலம்: Sik Federal Constituency; சீனம்: 植联邦选区) என்பது மலேசியா, கெடா மாநிலத்தில், சிக் மாவட்டத்தில் (Sik District); அமைந்துள்ள ஒரு மக்களவைத் தொகுதி (P013) ஆகும்.

சிக் தொகுதி 1984-ஆம் ஆண்டில் உருவாக்கப்பட்டது. முதல் தேர்தல் 1986-ஆம் ஆண்டில் நடைபெற்றது. அதே 1986-ஆம் ஆண்டில் இருந்து சிக் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது.

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), ஜெராய் தொகுதி 30 தேர்தல் வட்டாரங்களாக (Polling Districts) பிரிக்கப்பட்டது.

பொது

சிக் மாவட்டம்

கெடா மாநிலத்தில் மிகப்பெரிய மாவட்டமாக சிக் மாவட்டம் கருதப்படுகிறது. இதன் பரப்பளவு 1635 சதுர கி.மீ.; கெடா மாநிலத்தில் 17.35% பரப்பளவு கொண்டது. அதாவது பெர்லிஸ் மாநிலத்தைப் போல இரு மடங்கு அளவு கொண்ட ஒரு பெரிய மாவட்டம் ஆகும்.

இந்த மாவட்டத்தின் வடமேற்கில் பாடாங் தெராப் மாவட்டம் (Padang Terap District), வடக்கே தாய்லாந்து நாடு, தெற்கே பாலிங் மாவட்டம் (Baling District), தென்மேற்கில் கோலா மூடா மாவட்டம் (Kuala Muda District), மேற்கில் பெண்டாங் மாவட்டம் (Pendang District) ஆகியவை எல்லைகளாக உள்ளன.

முக்கிம்கள்

சிக் மாவட்டம் 3 முக்கிம்களாகப் பிரிக்கப்பட்டுள்ளது.

 செனரி (Jeneri) 
 சிக் (Sik) 
 சொக் (Sok)

நகரங்கள்

 சிக் நகரம் (Sik Town) 
 பெக்கான் பத்து லீமா சிக் (Pekan Batu Lima Sik) 
 பெக்கான் குலாவ் (Pekan Gulau) 
 பெக்கான் காஜா பூத்தே (Pekan Gajah Puteh) 
 பெக்கான் சாரோக் பாடாங் (Pekan Charok Padang)

சிக் நாடாளுமன்றத் தொகுதி

தேர்தல் முடிவுகள்

பொதுத் தேர்தல் 2022 வேட்பாளர் விவரங்கள்

சட்டமன்ற உறுப்பினர்கள் (2022)

மேற்கோள்கள்

மேலும் காண்க 
 சிக் மாவட்டம் 
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

கெடா நாடாளுமன்றத் தொகுதிகள்
மெர்போக் மக்களவைத் தொகுதி

மெர்போக் மக்களவைத் தொகுதி (மலாய்: Kawasan Persekutuan Merbok; ஆங்கிலம்: Merbok Federal Constituency; சீனம்: 植联邦选区) என்பது மலேசியா, கெடா மாநிலத்தில், கோலா மூடா மாவட்டத்தில் (Kuala Muda District); அமைந்துள்ள ஒரு மக்களவைத் தொகுதி (P014) ஆகும்.

மெர்போக் தொகுதி 1984-ஆம் ஆண்டில் உருவாக்கப்பட்டது. முதல் தேர்தல் 1986-ஆம் ஆண்டில் நடைபெற்றது. அதே 1986-ஆம் ஆண்டில் இருந்து மெர்போக் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது.

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), மெர்போக் தொகுதி 40 தேர்தல் வட்டாரங்களாக (Polling Districts) பிரிக்கப்பட்டது.

பொது

கோலா மூடா மாவட்டம்

கோலா மூடா மாவட்டம் கெடா மாநிலத்தின் அதிக மக்கள் தொகை கொண்ட இரண்டாவது மாவட்டம் ஆகும். மலேசியாவில் புரதான நாகரீகங்கள் தோன்றிய இடமாகவும் இந்த இடம் கருதப் படுகிறது. மலேசியாவில் புகழ்பெற்ற ஜெராய் மலை இந்த மாவட்டத்தின் எல்லையில் உள்ளது. மூடா ஆறு இந்த மாவட்டத்தையும் பினாங்கு மாநிலத்தையும் பிரிக்கிறது.

2004-ஆம் ஆண்டு நிகழ்ந்த சுனாமி பேரலைகளின் தாக்குதல்களினால் கோலா மூடா மாவட்டத்தின் கடற்கரைப் பகுதிகள் பெரிதும் பாதிக்கப் பட்டன.

வரலாறு 

சுங்கை மூடா (Sungai Muda) ஆறு, கெடா மாநிலத்தின் தென்பகுதியை இரு பிரிவுகளாகப் பிரிக்கின்றது. சுங்கை மூடா ஆற்றின் பெயரில் இருந்து தான் கோலா மூடா எனும் பெயர் வந்து இருக்கலாம் என்று புவியியல் ஆய்வாளர்கள் கருதுகின்றனர். சுங்கை மூடா ஆறு மலாக்கா நீரிணையில் கலக்கும் இடத்தில் கம்போங் சுங்கை மூடா, கோத்தா கோலா மூடா எனும் மீன்பிடி கிராமங்கள் உள்ளன.

மூடா ஆறு, மெர்போக் ஆறு (Sungai Merbok), சுங்கை மாஸ் (Sungai Mas) போன்ற ஆறுகள் சங்கமிக்கும் இடத்தில் தான் மலாயாவின் பண்டைய கால நாகரிகங்கள் தோன்றி இருக்கலாம் எனும் கருத்து நிலவி வருகிறது.

மெர்போக் மக்களவைத் தொகுதி

தேர்தல் முடிவுகள்

மெர்போக் வேட்பாளர் விவரங்கள்

சட்டமன்ற உறுப்பினர்கள் (2022)

மேற்கோள்கள்

மேலும் காண்க 
 கோலா மூடா மாவட்டம் 
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

கெடா நாடாளுமன்றத் தொகுதிகள்
பெரியாறு அயிரை

பெரியாறு அயிரை எனும் திருவாங்கோரியா எலோங்கேட்டா (Travancoria elongata) அயிரை மீன் சிற்றினமாகும். மலையாளத்தில் இது நெடும் கல்நக்கி (മലയാളം: നെടും കൽനക്കി) என அழைக்கப்படுகிறது. பெரியாறு அயிரை அழிந்து வரும் ஒரு மீன் சிற்றினமாகும். நன்னீர் மீன்கள் சாலக்குடி ஆறு மற்றும் பெரியாற்றில் மட்டுமே காணப்படுகின்றன. பாலிடோரிடே (ஆற்று அயிரை) குடும்பத்தினைச் சார்ந்தவை இந்த மீன்கள். இந்த மீன்கள்  நீளம் வரை வளரக்கூடியன. இந்த வகை மீன்களைப் பன்னாட்டுச் சந்தை தேவைக்கு ஏற்றுமதி செய்வதற்காக ஆறுகளிலிருந்து பெரிய அளவில் பிடிப்பதால், இதன் வாழ்வு அச்சுறுத்தலுக்குள்ளாகிறது. செம்பட்டியல் தரவு புத்தகத்தில் இவை அழிவின் விளிம்பில் உள்ளதாக மதிப்பிடப்பட்டுள்ளது.

மேற்கோள்கள்

வெளி இணைப்புகள் 

 பெரியார் லோச் வீடியோ

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
இந்திய அகணிய உயிரிகள்
திருவிதாங்கூர் அயிரை

திருவிதாங்கூர் அயிரை என்பது கேரள மாநிலம் மேற்குத் தொடர்ச்சி மலைப் பகுதிகளில் உள்ள் ஆறுகளில் காணப்படும் அயிரை மீன் சிற்றினமாகும். இவை பாலிடோரிடே (ஆற்று அயிரை) குடும்பத்தினைச் சார்ந்தவை. இந்த மீன்கள்  நீளம் வரை வளரக்கூடியன.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
மேற்குத் தொடர்ச்சி மலையின் அக இட விலங்குகள்
பாடாங் தெராப் மக்களவைத் தொகுதி

பாடாங் தெராப் மக்களவைத் தொகுதி (மலாய்: Kawasan Persekutuan Padang Terap; ஆங்கிலம்: Padang Terap Federal Constituency; சீனம்: 巴东特拉普联邦选区) என்பது மலேசியா, கெடா மாநிலத்தில், பாடாங் தெராப் மாவட்டத்தில் (Padang Terap District); அமைந்துள்ள ஒரு மக்களவைத் தொகுதி (P007) ஆகும்.

பாடாங் தெராப் தொகுதி 1974-ஆம் ஆண்டில் உருவாக்கப்பட்டது. முதல் தேர்தல் 1974-ஆம் ஆண்டில் நடைபெற்றது. அத்துடன் அதே 1974-ஆம் ஆண்டில் இருந்து பாடாங் தெராப் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது.

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), மெர்போக் தொகுதி 31 தேர்தல் வட்டாரங்களாக (Polling Districts) பிரிக்கப்பட்டது.

பொது

பாடாங் தெராப் மாவட்டம்

பாடாங் தெராப் மாவட்டம் (Padang Terap District) கெடா மாநிலத்தின் மூன்றாவது பெரிய மாவட்டம். இந்த மாவட்டத்தின் வடக்குப் பகுதியில் தாய்லாந்து நாடு எல்லையாக உள்ளது. மேற்குப் பகுதியில் சிக் மாவட்டம் (Sik District) மற்றும் பெண்டாங் மாவட்டம் (Pendang District) ஆகிய மாவட்டங்கள் எல்லைகளாக உள்ளன.

இந்த மாவட்டத்தின் நிர்வாக மையம் கோலா நெராங் (Kuala Nerang); நாகா (Naka) மற்றும் பெடு (Pedu) ஆகியவை முக்கிய நகரங்கள்.

நிர்வாகப் பிரிவுகள்
பாடாங் தெராப் மாவட்டம் 11 முக்கிம்களாகப் பிரிக்கப்பட்டுள்ளது. அவையாவன:

 பத்தாங் துங்காங் கானான் (Batang Tunggang Kanan) 
 பத்தாங் துங்காங் கீரி (Batang Tunggang Kiri) 
 பெலிம்பிங் கானான் (Belimbing Kanan) 
 கூரோங் ஈத்தாம் (Kurong Hitam) 
 பாடாங் தெமாக் (Padang Temak) 
 பாடாங் தெராப் கானான் (Padang Terap Kanan) 
 பாடாங் தெராப் கீரி (Padang Terap Kiri) 
 பெடு (Pedu) 
 தெக்காய் (Tekai) 
 தோலாக் (Tolak)

பாடாங் தெராப் மக்களவைத் தொகுதி

தேர்தல் முடிவுகள்

பொதுத் தேர்தல் 2022 வேட்பாளர் விவரங்கள்

சட்டமன்ற உறுப்பினர்கள் (2022)

மேற்கோள்கள்

மேலும் காண்க 
 பாடாங் தெராப் மாவட்டம் 
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

கெடா நாடாளுமன்றத் தொகுதிகள்
தியோகாலி கால்வாய்

தியோகாலி கால்வாய் (Deokali Canal) இந்தியாவின் உத்தரபிரதேச மாநிலம் காசீப்பூர் மாவட்டத்தில் அமைந்துள்ள மிகப்பெரிய கால்வாய்களில் ஒன்றாகும். கால்வாய் கிட்டத்தட்ட 90 கிமீ (56 மைல்) நீளமும், சராசரியாக 40 மீ (132 அடி) அகலமும் கொண்டதாகும். 1978 ஆம் ஆண்டில் கால்வாய் அமைக்க 2.9 கோடி ரூபாய் செலவானது. மாவட்டத்தில் 800 சதுர கிலோமீட்டர் பரப்பளவிற்கு இக்கால்வாய் நீர்ப்பாசன வச்தியை அளிக்கிறது.

மேற்கோள்கள் 

ஆந்திரப் பிரதேசத்திலுள்ள கால்வாய்கள்
பிரதிவ சுந்தரி தேவி

பிரதிவ சுந்தரி தேவி நாராயண் (Prativa Sundari  Devi Narayan)  இந்தியப் பிரிவினைக்கு முன்னர் பிரித்தானிய இந்தியாவின் ஆட்சியில் சுதேச சமத்தானமாக விளங்கிய கூச் பெகர் சமத்தானத்தின் இந்திய இளவரசி ஆவார்.  மாண்டர் இளவரசி என்ற பெயராலும் இவர் அழைக்கப்பட்டார். 1891 ஆம் ஆண்டு நவம்பர் 22 ஆம் தேதி கல்கத்தாவில் உள்ள லில்லி இல்லத்தில்  கூச் பெகரின் மகாராசா சர் நிருபேந்திர நாராயண் பூப் பகதூரின் இரண்டாவது மகளாக பிறந்தார். மன்னராட்சிப் பகுதியின் மகாராணியான சுனிதி தேவி இவரது தாயார் ஆவார். 1912 ஆம் ஆண்டு பிப்ரவரி மாதம் 21 ஆம் நாளன்று  கல்கத்தாவிலுள்ள உட்லண்ட்சில்   நடிகர், திரைப்பட இயக்குநர் மற்றும் எழுத்தாளருமான  மைல்சு மாண்டரை இவர் திருமணம் செய்து கொண்டார். 1922 ஆம் ஆண்டு மே மாதம் 24 ஆம் தேதியன்று இவர்களுக்கு விவாகரத்து வழங்கப்பட்டது. 23 ஜூலை 1923 ஆம் ஆண்டு சூலை மாதம் 23 ஆம் தேதியன்று கல்கத்தாவில் இளவரசி இறந்தார்

மேலும் பார்க்கவும் 
 சுனிதி தேவி

மேற்கோள்கள் 

1891 பிறப்புகள்
1923 இறப்புகள்
இந்திய அரச குடும்பப் பெண்கள்
குபாங் பாசு மக்களவைத் தொகுதி

குபாங் பாசு மக்களவைத் தொகுதி (மலாய்: Kawasan Persekutuan Kubang Pasu; ஆங்கிலம்: Kubang Pasu Federal Constituency; சீனம்: 巴东特拉普联邦选区) என்பது மலேசியா, கெடா மாநிலத்தில், குபாங் பாசு மாவட்டத்தில் (Kubang Pasu District); அமைந்துள்ள ஒரு மக்களவைத் தொகுதி (P006) ஆகும்.

குபாங் பாசு தொகுதி 1974-ஆம் ஆண்டில் உருவாக்கப்பட்டது. முதல் தேர்தல் 1974-ஆம் ஆண்டில் நடைபெற்றது. அத்துடன் அதே 1974-ஆம் ஆண்டில் இருந்து குபாங் பாசு தொகுதி, மலேசிய நாடாளுமன்றத்தில் பிரதிநிதிக்கப் படுகிறது.

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), குபாங் பாசு தொகுதி 31 தேர்தல் வட்டாரங்களாக (Polling Districts) பிரிக்கப்பட்டது.

பொது

குபாங் பாசு மாவட்டம்

மலேசியா-தாய்லாந்து எல்லை (Malaysia–Thailand border) நகரமான புக்கிட் காயூ ஈத்தாம் (Bukit Kayu Hitam) இந்த குபாங் பாசு மாவட்டத்தில் தான் உள்ளது. அத்துடன் சாங்லூன் (Changlun) கல்வி வளாகம்; மற்றும் மாவட்டத்தின் மிகப்பெரிய நகரமான ஜித்ரா (Jitra) நகரமும் இங்குதான் உள்ளன.

குபாங் பாசு மாவட்டத்தின் வடக்கில் பெர்லிஸ் மாநிலம், மற்றும் தாய்லாந்து; கிழக்கில் பாடாங் தெராப் மாவட்டம்; தெற்கில் கோத்தா ஸ்டார் மாவட்டம், பொக்கோக் சேனா மாவட்டம்; மேற்கில் மலாக்கா நீரிணை ஆகியவை எல்லைகளாக உள்ளன.

நிர்வாகப் பிரிவுகள் 

குபாங் பாசு மாவட்டம் 21 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.

குபாங் பாசு மக்களவைத் தொகுதி

தேர்தல் முடிவுகள்

பொதுத் தேர்தல் 2022 வேட்பாளர் விவரங்கள்

கெடா மாநில சட்டமன்ற தொகுதிகள்

சட்டமன்ற உறுப்பினர்கள் (2022)

மேற்கோள்கள்

மேலும் காண்க 
 குபாங் பாசு மாவட்டம் 
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

‎கெடா நாடாளுமன்றத் தொகுதிகள்
சுருப்பக்

சுருப்பக் (Shuruppak), மெசொப்பொத்தேமியாவின் தெற்கில் பாயும் யூப்பிரடிஸ் ஆற்றின் கரையில் அமைந்த பண்டைய அண்மை கிழக்கின் நகரங்களில் ஒன்றாகும். இந்நகரம் நின்லில் கடவுளுக்கு அர்ப்பணிக்கப்பட்டது. சுமேரிய நகரமான இது  நிப்பூர் நகரத்திற்கு தெற்கே 55 கிலோ மீட்டர் தொலைவில் உள்ளது. இது தற்கால ஈராக் நாட்டின் அல் - காதிசிய மாகாணத்தில் உள்ளது. 
சுருப்பக் தொல்லியல் மேடு 120 எக்டேர் பரப்பளவும், 3 மீட்டர் முதல் 9 மீட்டர் வரை உயரமும் கொண்டது.

தொல்லியல்
 
  

சுருப்பக் தொல்லியல் மேட்டை 1902ல் ராபர்ட் கோல்டவெ மற்றும் பிரடெரிக் எட்டு மாதங்கள் அகழாய்வு மேற்கொண்டனர்.  அகழாய்வில் மெசொப்பொத்தேமியாவின் துவக்க வம்ச காலத்திய நூற்றுக்கணக்கான களிமண் பலகைகள் கண்டெடுத்தனர். 1931ம் ஆண்டில் நடததப்பட்ட அகழாய்வில்  87 களிமண் பலகைகள் கண்டுபிடிக்கப்பட்டது. 1973ல் நடத்தப்பட்ட அகழாய்வில் செம்தேத் நசிர் காலம், அக்காடியப் பேரரசு மற்றும் மூன்றாவது ஊர் வம்ச காலத்திய மட்பாண்டங்கள் மற்றும் சுடுமண் முத்திரைகள் கண்டுபிடிக்கப்பட்டது.2016 முதல் 2018 வரை சுருப்பக் தொல்லியல் மேட்டில்  அகழாய்வு செய்யப்பட்டது

மேற்கோள்கள்

ஆதாரங்கள்
 Andrae, W., "Aus einem Berichte W. Andrae's über seineExkursion  von  Fara  nach  den  südbabylonischen  Ruinenstätten(TellǏd, Jǒcha und Hamam)", Mitteilungen der Deutschen Orient-Gesellschaft,16, pp. 16–24, 1902 (in german)
 Andrae, W., "Die Umgebung von Fara und Abu Hatab (Fara,Bismaja, Abu Hatab, Hˇetime, Dschidr und Juba’i)", Mitteilungen derDeutschen Orient-Gesellschaft,16, pp. 24–30, 1902 (in german)
 Andrae, W., "Ausgrabungen in Fara und Abu Hatab. Bericht über dieZeit vom 15. August 1902 bis 10. Januar 1903", Mitteilungen derDeutschen Orient-Gesellschaft,17, pp.4–35, 1903 (in german)
 Koldewey, R., "Acht Briefe Dr. Koldewey's (teilweise im Auszug)(Babylon, Fara und Abu Hatab)", Mitteilungen der Deutschen Orient-Gesellschaft,15, pp. 6–24, 1902 (in german)
 Koldewey, R., "Auszug aus fünf Briefen Dr. Koldewey's (Babylon,Fara und Abu Hatab)", Mitteilungen der Deutschen Orient-Gesellschaft,16, pp. 8–15, 1902 (in german)
 
 Nöldeke, A., "Die Rückkehr unserer Expedition aus Fara", Mitteilun-gen der Deutschen Orient-Gesellschaft,17, pp. 35–44, 1903 (in german)
 
 Wencel, M. M., "New radiocarbon dates from southern Mesopotamia (Fara and Ur)", Iraq, 80, pp. 251-261, 2018

வெளி இணைப்புகள்
 E Schmidt 1931 excavtion video at Archive.org
Aramco article on Samuel Kramer 
Photographs from the University of Pennsylvania expedition to Fara 
 
பண்டைய அண்மைக் கிழக்கின் நகரங்கள் 
மெசொப்பொத்தேமியா
ஈராக்கின் தொல்லியற்களங்கள்
சிந்தாமணி சட்டமன்றத் தொகுதி

சிந்தாமணி சட்டமன்றத் தொகுதி (Chintamani Assembly constituency), இந்தியாவின் தென் மாநிலமான கருநாடகா சட்டமன்றத்தில் உள்ள 224 தொகுதிகளில் ஒன்றாகும். இது கோலார் மக்களவைத் தொகுதியின் ஒரு பகுதியாகும்.

சட்டமன்ற உறுப்பினர்கள்

மைசூர் மாநிலம் 

 1951 (உறுப்பினர்-1): எம்.சி.ஆஞ்சநேய ரெட்டி, இந்தியத் தேசிய காங்கிரசு
 1951 (உறுப்பினர்-2): நாராயணப்பா, இந்தியத் தேசிய காங்கிரசு
 1957: டி. கே. கங்கி ரெட்டி, சுயேச்சை
 1962: எம். சி. ஆஞ்சநேய ரெட்டி, சுயேச்சை
 1967: டி. கே. கங்கி ரெட்டி, சுயேச்சை
 1972: சௌதா ரெட்டி, இந்தியத் தேசிய காங்கிரசு

கர்நாடக மாநிலம்

தேர்தல் முடிவுகள்

2023

2018

மேலும் பார்க்கவும் 

 சிக்பல்லாபூர் மாவட்டம்
 கர்நாடக சட்டமன்ற தொகுதிகளின் பட்டியல்

மேற்கோள்கள் 

சிக்கபள்ளாபூர் மாவட்டம்
கர்நாடக சட்டமன்றத் தொகுதிகள்
உப்பு வேட்பு ஆசுட்டிராலிசு

காலோபிலா ஆசுட்டிராலிசு, துடுப்புக் கடற்புல், தெற்கு ஆஸ்திரேலியாவை  தாயகமாகக் கொண்ட கைதிரோகரிடேசியே குடும்பத்தில் உள்ள உப்பு வேட்புக் கடல் புல் வகையாகும். அமைதியான நீரை விரும்புவதால், இது மண், மணல் அடி படிவுக்கூறுகளில் குறைந்த அலை ஓதப் பகுதியில் இருந்து 23மீ(75 அடி)  ஆழம் வரை காணப்படுகிறது. .

மேற்கோள்கள் 

புற்கள்
கடல்வாழ் உயிரினங்கள்
உப்பு வேட்புத் தாவரங்கள்
தாவரவியல் பெயருடையக் கட்டுரைகள்
திருவண்ணாமலை இடுக்கு பிள்ளையார் கோயில்

திருவண்ணாமலை இடுக்கு பிள்ளையார் கோயில் என்பது திருவண்ணாமலை கிரிவலம் பாதையில் அமைந்துள்ள கோயிலாகும். இந்தக் கோவில் குபேரன் கோயிலுக்கு அருகில் அமைந்துள்ளது.

இடுக்கு பிள்ளையார் கோயில் என அழைக்கப்பட்டாலும் விநாயகர் சிலை இக்கோயிலில் இல்லை. தரைப்பகுதியில் கால் பாத சிற்பம் காணப்படுகிறது. இடுக்கு பிள்ளையார் கோயிலில் நுழைந்து வரும் போது பக்தர்கள் இந்தப் பாதத்தை தொட்டு வணங்குகின்றனர்.

அமைப்பு
கோயில் நேர்கோட்டில் அமையாத மூன்று வாசல்களை கொண்டது. பக்கவாட்டின் இருபுறமும் சுவர் உள்ளது. பின்பக்க வாசல் வழியாக நுழைந்து இரண்டாவது வாசலை தவழ்ந்தபடி அடைந்து மூன்றாவது வாசல் வழியாக வெளியே வர வேண்டும்.
இரண்டாவது வாசல் வழியே வெளிவர ஒருக்களித்து படுத்து கைகளை உந்தி சிரமப்பட்டு வெளிவர வேண்டியுள்ளது.

பலன்கள்
இந்தக் கோயிலில் உள்நுழைந்து வந்தால் பில்லி சூனியம் அகலும், உடல் வலி, பிற நோய்கள் தீரும் என்று நம்புகிறார்கள்.
மேலும் குழந்தை பாக்கியம் கிடைக்கும் என புதிதாக திருமணம் ஆன தம்பதிகள் இந்தக்கோயிலுக்குள் நுழைந்து வருகின்றனர்.

திருப்பணி
இடுக்கு பிள்ளையார் கோயில் பரம்பரை கோயில் ஆகும். இந்தக்கோயிலை திருவண்ணாமலை சின்னக்கடை தெருவில் உள்ள ரங்கநாதன் என்பவர் பராமரிக்கிறார். இக்கோயிலுக்கு 1969 மார்ச் மாதம் 23 ஆம் நாள் முதன் முதலாக திருப்பணி செய்துள்ளனர். அதன்‌ பின்பு 1976 முதல் 2004 வரை பல முறை திருப்பணி நடைபெற்றுள்ளதாக குறிப்புகள் கோயிலில் எழுதப்பட்டுள்ளது.

ஆதாரங்கள்

வெளி இணைப்புகள்
 இன்டாகிராமில் இடுக்கு பிள்ளையார் கோயிலில் நுழைந்து வருகின்ற காட்சி
 தினமலர்- இடுக்கு பிள்ளையார் கோயில்

திருவண்ணாமலை கிரிவலப்பாதை கோயில்கள்
திருவண்ணாமலை மாவட்டத்திலுள்ள இந்துக் கோயில்கள்
தமிழ்நாட்டிலுள்ள பிள்ளையார் கோயில்கள்
சுதீரா சுந்தரி தேவி

சுதீரா சுந்தரி தேவி நாராயண் (Sudhira Sundari Devi)  இந்தியப் பிரிவினைக்கு முன்னர் பிரித்தானிய இந்தியாவின் ஆட்சியில் சுதேச சமத்தானமாக விளங்கிய கூச் பெகர் சமத்தானத்தின் இந்திய இளவரசி ஆவார். மாண்டர் இளவரசி என்ற பெயராலும் இவர் அழைக்கப்பட்டார். 1894 ஆம் ஆண்டு மார்ச் மாதம் 7 ஆம் தேதி கல்கத்தாவில் கூச் பெகரின் மகாராசா சர் நிருபேந்திர நாராயண் பூப் பகதூரின் இளைய மகளாகப் பிறந்தார். மன்னராட்சிப் பகுதியின் மகாராணியான சுனிதி தேவி இவரது தாயார் ஆவார். 1914 ஆம் ஆண்டு பிப்ரவரி மாதம் 25 ஆம் தேதியன்று இவர் கல்கத்தாவில் உள்ள உட்லண்ட்சில் நடிகர், திரைப்பட இயக்குநர் மற்றும் எழுத்தாளருமான மைல்சு மாண்டரின் சகோதரர் ஆலன் மாண்டரை திருமணம் செய்து கொண்டார். இவருக்கு இரண்டு மகன்கள் மற்றும் இரண்டு மகள்கள் இருந்தனர். 1968 ஆம் ஆண்டு சனவரி மாதம் 7 ஆம் தேதி இலண்டனில் உள்ள 40 இயர்ஃபோர்ட் சாலையில் சுதீரா இறந்தார்.

இதையும் காண்க 
சுனிதி தேவி

மேற்கோள்கள்

இந்திய அரச குடும்பப் பெண்கள்
1894 பிறப்புகள்
1968 இறப்புகள்
கெப்பாலா பத்தாஸ் மக்களவைத் தொகுதி

கெப்பாலா பத்தாஸ் மக்களவைத் தொகுதி (மலாய்: Kawasan Persekutuan Kepala Batas; ஆங்கிலம்: Kepala Batas Federal Constituency; சீனம்: 甲抛峇底联邦选区) என்பது மலேசியா, பினாங்கு மாநிலத்தில், வட செபராங் பிறை மாவட்டத்தில் (North Seberang Perai District); அமைந்துள்ள ஒரு மக்களவைத் தொகுதி (P041) ஆகும்.

கெப்பாலா பத்தாஸ் தொகுதி 1974-ஆம் ஆண்டில் உருவாக்கப்பட்டது. முதல் தேர்தல் 1974-ஆம் ஆண்டில் நடைபெற்றது. அத்துடன் அதே 1974-ஆம் ஆண்டில் இருந்து கெப்பாலா பெத்தாஸ் தொகுதி, மலேசிய நாடாளுமன்றத்தில் பிரதிநிதிக்கப் படுகிறது.

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), கெப்பாலா பத்தாஸ் தொகுதி 29 தேர்தல் வட்டாரங்களாக (Polling Districts) பிரிக்கப்பட்டது.

பொது

வட செபராங் பிறை மாவட்டம்

வட செபராங் பிறை மாவட்டம் (North Seberang Perai District) பினாங்கு மாநிலத்தின் ஐந்து மாவட்டங்களில் ஒரு மாவட்டம்; 267 சதுர கி. மீ. பரப்பளவைக் கொண்டுள்ளது. 

இந்த மாவட்டத்தின் வடக்கில் மூடா ஆறு செல்கிறது. இந்த ஆறு கெடா மாநிலத்தில் உள்ள கோலா மூடா மாவட்டம்; வட செபராங் பிறை மாவட்டம் ஆகிய இரு மாவட்டங்களையும் பிரிக்கின்றது.

தாசெக் குளுகோர்

இந்த மாவட்டத்தின் தலைநகரம் கெப்பாலா பத்தாஸ். மாவட்டத்தின் மிகப்பெரிய நகரம் பட்டர்வொர்த். வடக்கு செபராங் பிறையில் அமைந்துள்ள பிற இடங்கள்: பெனாகா, பினாங்கு துங்கல், பெர்டா, தாசேக் குளுகோர், தெலுக் ஆயர் தாவார் மற்றும் மாக் மண்டின். 

பினாங்கு மாநிலத்தின் செபராங் பிறை பகுதியில் உள்ள மூன்று நிர்வாக மாவட்டங்களில் இந்த மாவட்டமும் ஒன்றாகும். இந்த வட செபராங் பிறை மாவட்டத்தில் பெரும்பாலும் நெல் பயிரிடப் படுகிறது. இந்த மாவட்டத்தின் பெரும்பாலான பகுதிகள் நெல் வயல்களைக் கொண்டவை ஆகும்.

மாவட்ட எல்லைகள் 

 மூடா ஆறு - (வடக்கில்)
 பாடாங் செராய் - (கிழக்கில்)
 பிறை ஆறு - (தெற்கில்)
 மலாக்கா நீரிணை - (மேற்கில்)

கெப்பாலா பத்தாஸ் மக்களவைத் தொகுதி

தேர்தல் முடிவுகள்

கெப்பாலா பத்தாஸ் வேட்பாளர் விவரங்கள்

கெப்பாலா பத்தாஸ் சட்டமன்ற தொகுதிகள்

கெப்பாலா பத்தாஸ் சட்டமன்ற உறுப்பினர்கள் (2022)

மேற்கோள்கள்

மேலும் காண்க 

 கெப்பாலா பத்தாஸ்
 வட செபராங் பிறை மாவட்டம் 
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

மலேசியாவில் தேர்தல்கள்
பினாங்கு நாடாளுமன்றத் தொகுதிகள்